**ועדת הרכישות לנדל"ן, בישיבתה מיום 26.1.2020 אישרה התקשרות בהליך פטור ממכרז כמפורט להלן:**

**שכירות נכס לדוורים בת"א**

1. חברת הדואר פרסמה מכרז בשנת 2018 לאיתור נכס לדוורי ת"ר בשטח של כ- 1,700 מ"ר, עם סטייה אפשרית של עד 20%.

למכרז לא התקבלו הצעות מתאימות.

1. נוכח הקושי לאתר נכס בת"א, בשטח של כ- 1,700 מ"ר, במפלס אחד, ולאור חוות דעתו של מנהל הנכסים, אישרה הועדה בישיבתה מיום 6.10.2018 הליך נוסף לקבלת הצעות, פטור ממכרז.
2. במהלך התקופה, נבחנו מעל עשר הצעות שונות לנכסים באזור אך נכס מתאים לא נמצא, מסיבות תפעוליות ומסחריות.
3. לפני מספר חודשים התקבלה הצעה, באמצעות תיווך, לשכירת נכס בלה-גדריה 76, ת"א.
4. בהתאם לאישור הוועדה מיום 5.9.2019 , נוהל מו"מ עם בעל הנכס, ששטחו 1950מ"ר (עם אופציה ל-270 מ"ר נוספים) וכולל חניות לשימוש השוכר.
5. הנכס נמצא מתאים לצרכי חברת הדואר.
6. תקופת השכירות: ל-10 שנים עם אופציה להארכת התקופה ב-10 שנים נוספות.
7. אשר על כן, הוועדה מאשרת התקשרות עם שלום קופטש חברה לבנין בע"מ ויצלף חברה למפעלי בנין בע"מ לשכירות הנכס לתקופה של עד 20 שנה.